Folketing
2005-05-10

Nej, det er ikke fine ord. Derfor indeholder det her lovforslag i øvrigt også et signal om, at der er afsat 150 mio. kr. til særlig vanskeligt stillede kommuner. Det foreslår den her regering altså, og i den her regerings tid har man netop hævet det beløb gang på gang på gang og dermed sikret grundlaget for, at også de vanskeligt stillede kommuner kan få det lidt bedre. Så hr. Touborg kan sove helt roligt om natten. Der kommer den udligningsreform, der skal til for at sikre det kommunale selvstyre, sådan at det også i fremtiden kan foregå, som det gør i dag, ved at der indgås aftaler imellem en regering og Kommunernes Landsforening om kommunernes økonomi, ved at tingene baserer sig på økonomiaftaler. Det kan hr. Touborg roligt regne med. (Kort bemærkning).